b'\n_START_ARTICLE_\nHerman Vogel\n_START_SECTION_\n\xc5\xbdivljenjepis\n_START_PARAGRAPH_\nHerman Vogel, rojen v mnogo\xc5\xa1tevilni dru\xc5\xbeini, je osnovno \xc5\xa1olo in ni\xc5\xbejo gimnazijo obiskoval v Me\xc5\xbeici, vi\xc5\xa1jo pa na Ravnah na Koro\xc5\xa1kem. Na ljubljanski filozofski fakulteti je \xc5\xa1tudiral slavistiko. Diplomiral je leta 1967. Po odslu\xc5\xbeenem voja\xc5\xa1kem roku se je zaposlil kot novinar pri Delu. Kasneje je bil imenovan za glavnega urednika Zalo\xc5\xbebe Obzorja v Mariboru. Od 1980 do 1983 je bil direktor Matice. Njegova \xc5\xbeivljenjska pot se je nesre\xc4\x8dno kon\xc4\x8dala. Utonil je v Dravi.\n_START_SECTION_\nVoglov poeti\xc4\x8dni izraz\n_START_PARAGRAPH_\nHerman Vogel v svojih pesmih z modernisti\xc4\x8dnimi pesni\xc5\xa1kimi sredstvi, z ironijo in paradoksom izra\xc5\xbea dvom o umetni\xc5\xa1tvu poezije, dokazuje to misel z razglasjem med besedo in predmetom ter se zateka v polsanjski svet idealnega, neresni\xc4\x8dnega, ki je v nasprotju z ustaljenimi pojmi o zgodovini, domovini, mateinstvu, smislu, redu, ljubezni in ustvarjalnosti. Zapira se v svet od\xc4\x8daranosti, nedolo\xc4\x8dljive bole\xc4\x8dine, okrutnosti in trpkosti; zaveda se ne\xc4\x8desa neizrekljivega, kar se v odsevu in odblesku lu\xc4\x8di, ognja in ble\xc5\xa1\xc4\x8dave spreminja v dim in pepel.'